Käännekohta

Käännekohta (The Turning Point) on vuonna 1977 valmistunut elokuva. Elokuvan pääosissa ovat Anne Bancroft, Shirley MacLaine sekä Mihail Baryšnikov. Elokuvan ohjasi Herbert Ross ja kirjoitti Arthur Laurents. Kyseessä on romanttinen draama, jossa balettitanssijan tytär haluaa seurata äitinsä jalanjälkiä.

Elokuva sai peräti 11 Oscar-ehdokkuutta, mutta ei voittanut yhtään. Elokuva Häivähdys purppuraa on toinen elokuva, jolla on yhtä monta ehdokkuutta ilman voittoa. Käännekohta voitti kuitenkin kaksi Golden Globea parhaasta ohjauksesta (Herbert Ross) ja parhaasta draamaelokuvasta.

Käännekohta oli balettitanssijana tunnetun Baryšnikovin ensimmäinen elokuva. Hän oli ehdokkaana parhaan sivuosan Oscar-palkintoon.

Lähteet 

Golden Globe -palkitut elokuvat
Yhdysvaltalaiset romanttiset draamaelokuvat
Tanssielokuvat
Vuoden 1977 yhdysvaltalaiset elokuvat